На хутары вёскі Пунішчы мая сямя аказалася пасля буйнай нямецкай аблавы на партызанаў 17 мая 1944 года заходняй часткі Налібоцкай пушчы. Адбыліся захопы многіх людзей з пушчанскіх вёсак, якіх загналі ў канцэнтрацыйны лагер мястэчка Юрацішкі. Іх было там больш за 1000 чалавек за калючым дротам у двух вялікіх прыватных гумнах. Мой энергічны тата Антось у час аблавы змог уцячы, забраць сямю ў Пунішчы да радні.